Predkladacia správa
 
      Materiál „ Návrh Ročnej finančnej dohody 2001 pre program SAPARD“ je predkladaný                               na rokovanie vlády za účelom jeho schválenia vládou SR a menovania osôb oprávnených podpísať Ročnú finančnú dohodu 2001 pre program SAPARD s Európskou komisiou. 

     Právne záväzná je anglická verzia ročnej finančnej dohody 2001 tvoriaca prílohu 1 materiálu. Ročná finančná dohoda 2001 sa podpisuje v súlade s medzinárodnou zmluvou „Viacročná finančná dohoda pre program SAPARD“, Sekciou A, článkom 7.Na základe Ročnej finančnej dohody 2001                pre program SAPARD bude pre SR alokovaných 18,980 113 MEUR  zo zdrojov ES.

    Ročná finančná dohoda 2001 pre program SAPARD bude v  mene  Slovenskej  republiky  podpísaná podpredsedníčkou vlády  SR  pre  európsku  integráciu, ministrom pôdohospodárstva SR          a ministrom  financií SR. Rovnaké  zastúpenie  je  na už podpísaných  dokumentoch týkajúcich sa  programu  SAPARD, a to Viacročnej  finančnej  dohody a Ročnej  finančnej  dohody 2000                               ( podpísané boli 26.3.2001 a do platnosti  vstúpili  26.4.2001). Dohodu za ES podpisuje člen Komisie                        Franz FISCHLER.